**Názov podujatia: Konferencia k výstupom konzultácií k Programu Slovensko 2021- 2027**

**v rámci projektu**

**,,Efektívne zapojenie občianskej spoločnosti do programovania, implementácie a monitorovania EŠIF zavádzaním participatívnych postupov 2“**

**Dátum, čas:** 20.6.2022; 09:00 – 14:00 hod.

**Miesto:** Bratislava, Výskumného ústavu vodného hospodárstva

**Zápis**

Dňa 20.06.2022 sa v priestoroch Výskumného ústavu vodného hospodárstva v Bratislave zrealizovala Konferencia k výstupom konzultácií k Programu Slovensko 2021- 2027, ktorej cieľom bolo kriticky a objektívne hodnotiť priebeh prípravy Programu Slovensko 2021-27 z hľadiska participácie z pohľadu MNO.

**Hodnotenie PSK procesu zo strany MNO na Konferencii k výstupom konzultácií k Programu Slovensko 2021-2027**

Všeobecne bol proces prípravy PD a PSK hodnotený pozitívne, je viditeľná zmena v intenzite aj kvalite dialógu a participácie v porovnaní s prípravou obdobia 2014 – 2020. Štát aj regionálne samosprávy vytvorili procesy, ktoré umožnili aktérom zapájať sa, predkladať a komunikovať svoje požiadavky a návrhy.

Úroveň participácie a kvalita dialógu sa kontinuálne zlepšujú, ale stále závisia vo veľkej miere na ľuďoch na ministerstvách. Zatiaľ chýbajú štandardné procesy a postupy.

**Hodnotenie procesu**

Veľmi dlhý proces náročný na sledovanie, napriek tomu veľké prestoje verzus krátke, na aktivitu intenzívne obdobia. Prestoje v období programovania neboli využité na koncepčnú a analytickú prácu, v týchto obdobiach štát minimálne komunikoval partnerom pokrok. Proces prípravy PD a PSK tak pôsobí nekonzistentne, prerušovane.

Aj z hľadiska povedomia a udržania si vnímania vlastníctva dokumentu a účasti na procese je zásadné informovať a zapájať partnerov. Možnosti hraničia od newslettera, až po expertné workshopy, konferencie k témam relevantným pre PD a PSK. Dobrým príkladom je oblasť prípravy základných podmienok, prípravy metodiky indikátorov, hodnotenie výkonnosti vybraných častí a procesov dobiehajúceho programového obdobia.

Pozitívne hodnotenie výslednej podoby textov PSK a miery zohľadnenia priorít MNO. Pozitívne hodnotenie zmien textu PSK po návrhoch MNO.

**Čo chýbalo, čo nefungovalo?**

Z pohľadu MNO absentoval harmonogram procesu, čo znižovalo predvídateľnosť procesu a plánovanie kapacít MNO pre účasť na programovaní.

Chýbal výraznejší dialóg k synergiám a prepojenia medzi politikami EÚ, predovšetkým s NPOO.

Negatívne bola hodnotená absencia partnerského dialógu k deleniu alokácií a o investičných potrebách.

Rovnako málo boli diskutované výsledková orientácia, ukazovatele, metodika ich odpočtovania, cieľové hodnoty a benchmarky pre ich stanovovanie. Jedinou výnimkou bol cieľ 4 a ukazovatele pre ESF+.

Na regionálnej úrovni prevládala veľká neprehľadnosť a premenlivosť podmienok, menili sa procesy aj ich parametre a požadované výstupy. To vytváralo neistotu a zvyšovalo nedôveru. Miera zapájania sa znižuje.

Problémy sú predovšetkým na úrovni národných strategických dokumentov. Mnohé chýbajú alebo sú neaktuálne. Bežia nekoordinované paralelné procesy.

**Čo MNO vyzdvihli?**

Pozitívne hodnotenie procesu konzultácií ÚSV ROS, MPSVR, MŠVVaŠ k cieľu 4. Veľmi pozitívne bol hodnotený online editing a komentovanie textov PSK.

Základná je kvalita priestoru počas konzultácií. Početnosť stretnutí a možností zúčastniť sa bola vysoká, kvalita priestoru pre dialóg nebola vždy dostatočná. Predovšetkým veľké stretnutia a zasadnutia oficiálnych skupín, rokovania s EK a zasadnutia Rád majú vysokú mieru formálnosti s minimom dialógu.

**Akým problémom čelia MNO?**

Problémom sú kapacity MNO, ktoré pri takto náročných procesoch nestíhajú reagovať adekvátne na všetky čiastkové procesy.

Chýbajú informácie a vedomosti o všetkých aspektoch politiky súdržnosti a o ich prepojeniach.

Zapísal: Lenka Babicová a Miroslav Mojžiš

Dátum: 20.06.2022